Hidrologii au instituit un cod portocaliu de inundaţii, valabil până la ora 23:00 pe râuri mici din judeţele Neamţ şi Iaşi.
Potrivit Institutului Naţional de Hidrologie şi Gospodărire a Apelor (INHGA), ca urmare a precipitaţiilor înregistrate în ultimele ore, a celor prognozate şi propagării, se pot produce scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri importante de debite şi niveluri cu posibile depăşiri ale Cotelor de inundaţie pe râurile mici din bazinul hidrografic Albuia (afluent al râului Siret), judeţele Neamţ şi Iaşi.
Fenomenele se pot produce cu probabilitate mai mare şi pe unele râuri mici din bazinul hidrografic Stăniţa.
Pe de altă parte, până la ora 24:00, este Cod galben de inundaţii pe râurile din bazinele hidrografice: Vaslui (afluent al râului Bârlad) – bazin amonte Ac. Soleşti, judeţele Vaslui şi Iaşi, Bârsa (afluent al râului Olt) – bazin superior şi afluenţi bazin mijlociu şi inferior, judeţul Braşov şi Bârlad – bazin monte S.H. Băceşti şi afluenţii aferenţi sectorului aval S.H. Băceşti – amonte S.H. Vaslui, judeţele Neamţ, Vaslui şi Iaşi.